28. ΑΠΟΦΑΣΗ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. 105/438 της 26 Φεβρ./12 Μαρτ.  1982 (ΦΕΚ Β΄ 106) Αύξηση συντάξεων του Επικουρικού Ταμείου Εξόδου Γερόντων και Ανικάνων Εργατών Μετάλλου. 1.Οι καταβαλλόμενες από το Επικουρικό Ταμείο Εξόδου Γερόντων και Ανικάνων Εργατών Μετάλλου συντάξεις, στους συνταξιούχους που το συνταξιοδοτικό τους δικαίωμα εμπίπτει στο μέχρι 31.12.81 χρονικό διάστημα αυξάνονται από την 1η Ιαν. 1982, ως εξής: α)Κατά δρχ. 1500, λόγω γήρατος και αναπηρίας. β)Κατά δρχ. 1200, λόγω θανάτου. 2.Από την ίδια παραπάνω ημερομηνία, ως κατώτατο όριο σύνταξης, ορίζεται το ποσό των 7.000 δρχ. λόγω γήρατος και αναπηρίας και το ποσό των 6.000 δρχ. λόγω θανάτου, ανεξάρτητα από το χρόνο συνταξιοδότησης. 